**AFSNIT 13.30**

**Flagdag for Danmarks Udsendte, 5. september**

**1. Almindeligt:**

Den 5. september er den officielle flagdag for Danmarks Udsendte i internationale missioner.

**2. Formål:**

Formålet med Flagdagen er at hædre de personer, der er eller har været udsendt i en international mission af Danmark, på baggrund af en beslutning truffet af regering, Folketing eller en minister samt at mindes de personer, der mistede livet under missionen.

Flagdagen er også anledningen til at udtrykke det officielle Danmarks anerkendelse for den fremragende og professionelle indsats, som Danmarks udsendte yder og har ydet i en række af verdens konfliktområder.

**3. Planlægning:**

Hovedbestyrelsen står for koordinering af landsforeningens deltagelse, hvor dette måtte være nødvendigt. Respektive foreninger planlægger for egen deltagelse ved lokale arrangementer og koordinerer om nødvendigt med andre deltagende foreninger.

Kranse- og blomsterlægning ved gravsteder for veteraner budgetteres af landsforeningen og udføres af foreningerne. Foreningers deltagelse i kommunale og øvrige lokale arrangementer sker indenfor eget budget.

**4. Gennemførelse:**

Danmarks Veteraners deltager ved den officielle markering i København efter indbydelse.

For de fleste foreninger starter Flagdagen med at lægge blomster på registrerede

gravsteder for veteraner omkommet under tjeneste i internationale missioner.

Dagen højtideligholdes derefter i samarbejde med kommune, øvrige offentlige

myndigheder, frivillige foreninger og lokalsamfundene.